Page:King Alfred's Old English Version of Boethius' De Consolatione Philosophiae.djvu/49

 PROEM

-♦♦-

ÆLFRED KUNING wæs wealhstod ðisse bec, ⁊ hie of boclædene on englisc wende, swa hio nu is gedon. Hwilum he sette word be worde, hwilum andgit of andgite, swa swa he hit þa sweotolost 7 andgitfullicast gereccan mihte for þam mistlicū ⁊ manigfealdum weoruldbisgum þe hine oft ægðer ge on mode ge on lichoman bisgodan. Ða bisgu us sint swipe earfoþrime þe on his dagum on þa ricu becoman þe he underfangen hæfde, ⁊ þeah ða þas boc hæfde geleornode ⁊ of lædene to engliscū spelle gewende, ⁊ geworhte hi eft to leoðe, swa swa heo nu gedon is; ⁊ nu bit ⁊ for Godes naman he halsað ælcne þara þe þas boc rædan lyste, ꝥ he for hine gebidde, ⁊ him ne wite gif he hit rihtlicor ongite þonne he mihte; forþamþe ælc mon sceal be his andgites mæðe ⁊ be his æmettan sprecan ꝥ he spreco, ⁊ don ꝥ þæt he deþ.